FLK «Southern Venturer»

FLK «Southern Venturer» var et flytende hvalkokeri tilhørende rederiet Christian Salvesen i Leith i Skottland gjennom selskapet Sevilla Whaling Co. Det var søsterskip til «Southern Harvester» som ble levert året etter, men hadde noe svakere maskineri.

«Southern Venturer» var i pelagisk hvalfangst i Sørishavet i 17 sammenhengende sesonger, fra 1945/46 til 1961/62. Fangsten ble gjennomført med 12 hvalbåter og Leith Harbour på Sør-Georgia som base. Fra 1951 til 1957 var «Venturer» utstyrt med helikopter for å effektivisere rekognoseringen etter hval.

I 1961 ble «Venturer» solgt til Japan og overlevert etter endt sesong 1961/62. Hun ble omdøpt «Southern Venturer Maru», men kom aldri i fangst igjen. Japanerne var bare interessert i skipets kvote og «Venturer» ble lagt opp i Innoshima før hun ble hugget i Japan i 1965.

Se også
 Liste over flytende hvalkokerier

Referanser

Litteratur

Eksterne lenker 
 

Hvalkokerier
Britiske dampskip
Skip fra 1945
Skottlands økonomi
Artikler i Antarktis-prosjektet
Skip bygget i Storbritannia
Artikler i sjøfart-prosjektet